projecte-aina/catalan_government_crawling huggingface dataset:
La ruta s'endinsa per un bosc de pi roig ( Pinus sylvestris ) que hi ha davant de l'àrea recreativa de Font Terrers.
El camí permet gaudir d'esplèndides vistes i descobrir la presència dels animals que viuen al bosc junt amb la mallerenga petita ( Parus ater ).
A l'inici de l'itinerari s'hi troba un cartell amb el plànol de la ruta i una àrea de lleure.
Al llarg del recorregut hi ha cartells explicatius sobre la mallerega i l'ecosistema forestal on viu.
L'itinerari és circular i hi ha un punt on s'accedeix al Tossal del Castell de Termes, un mirador excel·lent de les muntanyes que l'envolten.
El Programa d'Educació Ambiental és una eina que planifica i ordena l'oferta pedagògica del Parc amb l'objectiu d'educar i sensibilitzar la societat sobre la necessitat de protegir el patrimoni natural i cultural, i corresponsabilitzar-la en la conservació de l'espai natural i de la seva àrea d'influència.
Al mateix temps ofereix als visitants un espai divers de formació i esbarjo al voltant del coneixement i del respecte per la natura.
Les activitats programades tracten diferents temàtiques, són de tipologies diverses i s'adrecen i adapten als diferents tipus d'usuaris.
El Parc Natural de la Serra de Montsant ha dut a terme al llarg dels anys divereses campanyes d'educació ambiental a les escoles amb l'objectiu de donar a conèixer als alumnes de forma activa els valors que singularitzen aquest espai.
Sota el nom " Descobrim el Parc Natural de la Serra de Montsant ", la campanya s'adreça als centres escolars dels municipis que formen part d'aquest espai natural.
Descobrim el Parc Natural de la Serra de Montsant."Montsant, muntanya santa"
Descobrim el Parc Natural de la Serra de Montsant.
Senderisme: pel Paratge de Poblet i per les poblacions veïnes transcorren dos senders de gran recorregut i diversos senders de petit recorregut.
Aquests camins, a més de recórrer el bosc de Poblet, permeten al visitant fer travessa per diferents nuclis habitats de la comarca i els connecten amb la Ruta del Cister.
Passeig a cavall: la xarxa de pistes forestals construïda als inicis del segle XX i la multitud de camins rurals de la zona que travessen conreus de vinyes i cultius de secà, ens permeten realitzar tranquil·les passejades a cavall i gaudir de forma pausada del paisatge.
Pícnic i barbacoes: el Paratge té habilitades diferents zones per gaudir d'una jornada de pícnic.
L'àrea de lleure de la Roca de l'Abella, ubicada a l'inici del barranc de Castellfollit, disposa de taules i bancs, fonts i unes barbacoes.
L'àrea de lleure de Castellfollit és un indret amb una vegetació extraordinària que, a més dels serveis citats, disposa d'un petit parc infantil.
L'àrea de lleure Font de la Teula és un ampli indret al costat de la carretera T-700 en direcció a Prades amb bancs, taules, fonts i barbacoes.
A l'ermita de la Santíssima Trinitat el visitant trobarà servei de restaurant, taules, bancs, barbacoes, una capella i diferents fonts que conserven l'encant de la tradició dels pobles veïns de prendre les seves aigües, a les quals s'atribueixen propietats medicinals.
L'ermita de la Mare de Déu dels Torrents, molt a prop de la població de Vimbodí i Poblet, disposa d'una capella d'origen gòtic i conserva una marededéu policromada d'aquest mateix estil.
Al lloc també hi trobarem una font, bancs i taules per fer pícnic, a més d'un petit parc infantil.
Es pot realitzar la Ruta del Cister a peu, seguint els diferents GR que formen part d'aquesta ruta.
L'itinerari uneix tres cenobis d'aquest orde religiós: Santa Maria de Poblet a la Conca de Barberà, Santes Creus a l'Alt Camp i Vallbona de les Monges a l'Urgell.
Cadascuna de les etapes correspon a un matí de camí a peu (4 o 5 hores).
En aquesta situació excepcional els equipaments d'informació reobriran paulatinament i amb les mesures d'higiene i seguretat pertinents.
Per fer gestions presencials amb el personal del Paratge, cal concertar cita prèvia per telèfon o per correu electrònic (cal rebre un correu amb la confirmació de l'hora i el dia).
El registre de documentació és pot fer de forma telemàtica tots els dies de la setmana, les 24 hores:
Punt d'informació de la Roca de l'Abella
A la pista de la vall de Castellfollit (a 550 m de la Creu de terme)
Obert del 5 de setembre al 8 de desembre, de 9 a 14 h.
Punt d'informació de la Font de la Magnèsia
Carretera de les Masies a Poblet
Obert del 24 de juny fins al 15 de novembre, de 9.30 a 13.30 h.
A més, es pot obtenir informació sobre el Paratge i altres atractius turístics de la zona a les oficines de Turisme:
Oficina de Turisme de l'Espluga de Francolí
Les àrees de lleure del Paratge són les següents:
L'històric mirador de la Pena, considerat un dels llocs més bonics de la comarca, i el mirador del Tossal de la Creu, molt proper al Punt d'Informació de la Font de la Magnèsia i amb unes vistes immillorables del conjunt monumental de Santa Maria de Poblet, permeten gaudir d'unes panoràmiques excel·lents.
L'espai gaudeix de tres cases forestals (la Pena, Castellfollit i el Tillar), construïdes al començament del segle XX per tal de facilitar les feines de recuperació de la coberta arbrada.
Aquestes cases no són obertes al públic, però periòdicament s'hi realitzen activitats guiades per mostrar-ne l'interior.
Des de l'any 2003 el Paratge Natural de Poblet organitza activitats d'estudi i interpretació del medi natural adreçades a centres educatius.
Aquest espai natural és un excel·lent marc per l'educació ambiental ja que permet treballar aspectes relacionats amb la vegetació, la fauna, la geologia i la història.
Gràcies al conveni de col·laboració entre aquest organisme i el Camp d'Aprenentatge dels Monestirs del Cister es treballa en un entorn educatiu multidisciplinar.
A partir de l'observació i la pròpia experimentació del alumne, es tracten temes curriculars adaptats a cada etapa de l'escolarització.
Les activitats es plantegen com una recerca concreta i específica que els alumnes fan amb un treball previ a l'aula, en el qual se situa geogràficament l'alumne, es planteja un objectiu i amb les dades recollides al camp s'obtenen uns resultats i unes conclusions.
TAULA D'ACTIVITATS, DESCRIPCIÓ I NIVELL ESCOLAR AL QUE ES POT ADAPTAR
Per veure informació detallada de cada activitat podeu consultar al enllaç del Camp d'Aprenentatge dels Monestirs del Cister o bé contactar amb la oficina de gestió del Paratge Natural de Poblet.
Els materials, imprescindibles per poder desenvolupar la tasca educativa, són reformulats anualment per tal d'anar millorant-los i adaptant-los a les necessitats curriculars.
Cada activitat disposa dels seus materials, que van des de dossiers fins a lupes i microscopis, passant per instrumental per poder fer el treball de camp correctament.
Altres materials que s'utilitzen són ordinadors portàtils, prismàtics, documents històrics, guies d'identificació, claus dicotòmiques, martell de geòleg, material de recollida de mostres, brúixoles, cartografia de la zona, productes químics, presentacions audiovisuals i els quaderns de l'alumne, el veritable pilar sobre el qual se sustenta l'activitat.
Cada activitat té el seu dossier específic.
A continuació es detallen els noms de les activitats i el seu material pedagògic associat:
En el marc del projecte MEDFORVAL s'ha elaborat el material pedagògic que us podeu descarregar a continuació.
S'adreça als alumnes de secundària i tracta temes relacionats amb els boscos d'alt valor ecològic presents a la zona Mediterrània.
Aquest material està constituït per activitats que es classifiquen en dos grans grups: el treball a l'aula i el treball de camp.
Podeu sol·licitar aquests documents en format editable per realitzar les modificacions que s'estimin oportunes a [EMAIL]
Hi ha diferents formes d'arribar als pobles del Parc, tant en transport públic com en vehicle privat.
Amb tren s'arriba a Reus o Falset i hi ha línies regulars d'autobusos fins a diferents pobles.
Trobareu més informació i horaris als webs de Turisme Priorat, Renfe i Autocars Plana.
Si veniu amb vehicle propi, podeu consultar l'aplicació Com arribar-hi, que calcula una ruta des del vostre punt d'origen fins a la seu del Parc, situada a la Morera de Montsant, o a qualsevol dels equipaments existents a l'espai natural.
Les principals carreteres que donen accés a la comarca són:
L'accés a l'interior del Parc es pot fer des dels 11 pobles que envolten la serra de Montsant, d'on surten un gran ventall de senders, camins i graus per recórrer a peu.
No hi ha carreteres a l'interior de l'àrea protegida, només hi ha pistes forestals, la major part no pavimentades.
Cal recordar que per circular per aquelles pistes que tinguin tanca es necessita autorització.
Fora d'aquestes pistes, l'accés motoritzat a l'interior del Parc és prohibit.
Les zones més importants d'interès faunístic dins el Paratge Natural d'Interès Nacional del Massís del Pedraforca són:
Boscos caducifolis: contenen espècies variades i representen l'hàbitat potencial d'espècies com el gall fer ( Tetrao urogallus ) o el picot negre ( Dryocopus martius ).
Cursos fluvials i torrents: hi trobem ecosistemes de bosc de ribera amb poblacions de tritó pirinenc ( Euproctus asper ) i truita autòctona ( Salmo trutta fario ).
Cingleres: hi nidifiquen els grans rapinyaires i altres ocells d'interès com el falcó pelegrí ( Falco peregrinus ), el duc ( Bubo bubo ), l'àliga daurada ( Aquila chrysaetos ), el pela-roques ( Tichodroma muraria ), la gralla de bec groc ( Pyrrhocorax graculus ) i la gralla de bec vermell ( Pyrrhocorax pyrrhocorax ).
Coves, avencs i altres formacions d'origen càrstic: hi són presents comunitats d'invertebrats cavernícoles (cal destacar la presència d'un cargol endèmic) i zones de cria i refugi de ratpenats.
L'observació del Pedraforca des de la carretera de Saldes permet identificar clarament aquesta estructura geològica formada per tres mantells de corriment:
● El mantell del Cadí es troba a la dreta del tot (nord), on hi ha la serra del Cadí, formada per gairebé 2.000 m de materials eocènics (ilerdià lutecià) a sobre d'una sèrie reduïda de materials mesozoics (triàsic i cretaci superior).
El pendent que fa la muntanya és més o menys el mateix que fan les capes, inclinades cap al sud.
● Més al sud (esquerra) veiem uns materials, per sobre dels anteriors, principalment margosos amb un nivell calcari que ressalta en el relleu.
Aquests materials corresponen a una sèrie que s'inicia a Gresolet, amb el triàsic, juràssic, uns 1.000 m de marges i calcàries del cretaci superior (del cenomanià al maastrichtià) i que finalitza a Saldes amb els carbons i les argiles vermelles del garumnià (maastrichtià - paleocè).
Aquestes roques són més antigues que les de la serra del Cadí i estan pel damunt, tot formant el mantell inferior del Pedraforca.
● A sobre, es veu el relleu abrupte del Pedraforca.
Aquest està format per argiles i guixos del keuper (triàsic), calcàries del juràssic, uns 1.000 m de calcàries i margues del cretaci inferior (aptià - albià) i un centenar de metres de calcàries del cretaci superior (cenomanià - santonià).
Així, les roques del Pedraforca (cretaci inferior) són més antigues que les de sota (cretaci superior), cosa que implica l'existència d'una tercera unitat estructural: el mantell superior del Pedraforca.
La circulació de vehicles i bicicletes a l'interior del Parc és restringida.
Només es permet l'accés a l'interior a peu, en bicicleta (fins als punts d'informació de Sant Maurici i Aigüestortes) o amb els vehicles de transport públic degudament autoritzats de la zona d'influència del Parc Nacional.
No malmeteu els elements naturals.
Les pedres i els arbres, les flors, els fruits, els bolets i tot tipus d'animals formen part de la natura.
Respecteu-los i gaudiu de la seva observació.
Que ningú no s'adoni que heu estat al parc.
No embruteu la muntanya amb les vostres deixalles i burilles.
Emporteu-vos-les fora del Parc Nacional i dipositeu-les als contenidors adequats per a aquest efecte.
En cas de necessitat es pot utilitzar gas envasat.
L'acampada lliure i descontrolada propicia la proliferació de deixalles i la degradació dels ecosistemes naturals.
Per això és prohibida dins l'àmbit del Parc Nacional.
Hi ha refugis de muntanya amb guarda i serveis d'hostaleria i càmping als pobles de la zona d'influència.
No abandoneu els camins senyalitzats.
Són una garantia per a la vostra seguretat, alhora que col·laborareu en la preservació d'aquest espai natural.
No pertorbeu la tranquil·litat del lloc.
No es permet fer servir màquines o instruments que produeixin sorolls estranys a la natura o realitzar accions que alterin o espantin els animals.
Procureu no introduir animals de companyia a l'interior del Parc.
En cas de necessitat han d'anar subjectats per la persona que els porta.
Respecteu els rius, els barrancs i els estanys.
No es permeten el bany, les activitats aquàtiques ni cap altra activitat que pugui representar una alteració o una contaminació de les aigües.
Els guardes del Parc Nacional tenen com a missió fer complir aquesta normativa.
Amplis paisatges màgics, detalls minúsculs fascinants.
Hi ha tants punts de vista com persones visiten el Parc.
Amb aquestes galeries multimèdia us oferim una primera visita virtual a través de fotografies i vídeos que ens endinsen en alguns dels millors racons del nostre espai protegit.
Però no ho dubteu: la millor forma de conèixer aquest espai és venir i veure-ho amb els propis ulls.
Un parc natural és un espai que, pel seu valor i la seva importància i diversitat ambiental, s'ha considerat necessari protegir.
A més, és un espai on conflueixen diversos factors: els humans, amb les seves necessitats i peculiaritats; els ambientals, lligats a la seva conservació i estudi, i els usos que es deriven d'aquest recurs natural, entre d'altres.
El Parc Natural té definides diverses zones.
Les reserves naturals integrals (RNI) són les àrees amb un nivell de protecció més elevat.
Podríem dir que son les zones del Parc on la natura es pot manifestar en el seu màxim exponent sense sucumbir als perills de la seva destrucció.
La resta d'espai declarat parc natural està ordenat per nuclis de població, masos i cortals, camps de conreu i tota l'activitat econòmica i social que se'n deriva.
Alhora, hi ha tota una zona dedicada a l'ús públic on cal posar els esforços i els mitjans necessaris perquè el visitant pugui gaudir, aprendre, sensibilitzar-se, sentir i recordar l'experiència de la seva visita.
En el cas del Parc Natural dels Aiguamolls de l'Empordà s'han creat tota una sèrie de serveis per tal de satisfer les necessitats del visitant: àrees d'aparcament, centre d'informació, centre de documentació, sala d'exposicions, aula de natura, oferta pedagògica, calendari d'activitats, àrees de pícnic, etc. També s'han anat creant tota una sèrie d'itineraris pedestres i amb bicicleta perquè es pugui observar, a través dels aguaits i miradors, la vida que amaga una reserva integral, tenint sempre present que l'ús no malmeti el recurs.
Per a visites guiades cal fer reserva prèvia; poseu-vos en contacte amb el Parc Natural.
L'espai protegit està format pel territori de nou municipis de nord a sud i d'oest a est: Pau, Palau-saverdera, Roses, Pedret i Marzà, Peralada, Castelló d'Empúries, Sant Pere Pescador, l'Armentera i l'Escala; tots ells delimiten el Parc, per tant s'hi pot entrar per qualsevol dels municipis.
De tota manera, cal remarcar que el Parc té una entrada principal: el Centre d'Informació del Cortalet.
Aquest és el punt de recepció o centre d'acollida i informació, una instal·lació interpretativa de l'espai; tanmateix, és el punt d'inici dels itineraris més bàsics en la descoberta d'aquest espai protegit.
Els serveis administratius del Parc també es troben aquí.
Existeixen diferents opcions per a arribar al Parc, tant en transport públic com privat.
El Parc és un entorn atractiu i multiplicador de la temàtica mediambiental.
Per això, moltes de les activitats que s'hi duen a terme contribueixen a l'educació ambiental tant per als visitants com per a la població que viu en el seu entorn.
Tenint en compte que un dels objectius principals dels visitants del Parc és la recreació i l'esbarjo en contacte amb la natura, la tasca d'incrementar la sensibilitat ambiental ha de tenir en compte sempre aquesta premissa.
En aquest sentit, les tècniques de la interpretació ambiental són les més adequades per convèncer i seduir els visitants de la necessitat de protegir el medi.
Entre els destinataris de les activitats d'educació i interpretació ambiental destaca la població escolar.
El Parc disposa d'un programa titulat «El Parc i les escoles», que s'adreça als alumnes de primària i secundària de la seva zona d'influència i que pretén fomentar el coneixement i l'estimació dels seus valors per part d'aquest sector de la població mitjançant visites guiades al llarg de tot l'any i altres activitats com ara el Dia Europeu dels Parcs.
Altres destinataris de les activitats d'educació i interpretació ambiental corresponen al segment de la població local formada pels adults, que també són destinataris d'activitats diverses, entre les quals destaquen les visites al Parc per part de grups i associacions, o diades específiques com ara el Dia Mundial dels Ocells.
Les activitats interpretatives per excel·lència són els itineraris guiats que fan els guies interpretadors formats en els cursos que el Parc realitza anualment i que s'adrecen als joves de la seva zona d'influència.
El Parc, dins del seu programa anual d'activitats, organitza també un gran nombre de sortides dirigides al públic en general, que realitzen els guies interpretadors.
Altres mitjans no personals permeten als visitants una visita ràpida, còmoda i senzilla d'aproximació al Parc; entre aquests recursos cal esmentar els audiovisuals i les exposicions, tant les permanents que hi ha a les cases i els centres d'informació del Parc com les itinerants.
Antic cortal, és a dir, una casa rural o masia d'estructura singular lligada a una explotació principalment ramadera (ovelles, vaques i cavalls), actualment reformada per allotjar la seu administrativa del Parc, el centre d'informació i interpretació, l'aula de natura i el Centre de Documentació del Parc.
És el lloc d'inici dels principals itineraris del Parc.
Es troba situat a uns cinc quilòmetres al sud de la vila comtal de Castelló d'Empúries, seguint la carretera que mena a Sant Pere Pescador.
- Centre d'informació i atenció de visitants del Parc Natural
- Centre d'administració del Parc
- Serveis d'educació ambiental, aula de natura
- Àrea de pícnic (tres àrees, una d'elles coberta)
- Oficines del Cos d'Agents Rurals de la comarca (Alt Empordà)
- Centre de recuperació de fauna salvatge
Adreça: ctra. de Sant Pere Pescador km 4,2 (17486-Castelló d'Empúries)
- Cuina–menjador per a agrupaments i esplais (lavabo adaptat)
- Alberg per a vuit estudiosos o col·laboradors del Parc.
- Àrea d'activitats d'educació ambiental del mas del Matar.
Al llarg dels diversos itineraris del Parc Natural, podem trobar aixoplucs, observatoris, torretes d'observació i sobretot aguaits.
Aquests últims permeten aproximar-se a la fauna salvatge sense ser vist, i així gaudir de les espècies presents i de la seva dinàmica natural, sense alterar-ne la tranquil·litat.
En total hi ha 30 punts d'observació arranjats, dels quals 14 són aguaits.
- Àrea de pícnic a la plantada d'Empuriabrava (prop del Servei de Control de Mosquits i a la zona de la potabilitzadora), al començament de l'itinerari cap al Cortalet i a tocar la passera del riu Muga.
Es troba al marge dret del Fluvià a tocar del pont, al costat de l'àrea d'aparcament.
D'aquí s'inicia l'itinerari del riu Fluvià.
- Punt d'informació obert per Setmana Santa i a l'estiu.
Punt d'inici de la ruta del baix Fluvià.
- Àrea de pícnic i zona de gronxadors.
Oficines d'informació dels municipis del Parc Natural i a la majoria dels centres d'acollida dels càmpings.
El turisme estranger cau del 20% a menys de l'1% del total de visitants
Després d'una llarga primavera sense excursionistes degut a la COVID-19, i un cop superades les fases de desconfinament, l'estiu ha sigut ben atípic, i és que s'ha passat del 20% de visitants estrangers a menys de l'1%, aquests majoritàriament provinents de França.
La distribució dels visitants també ha sigut molt irregular.
A inicis de juliol i coincidint amb el segon confinament de la comarca del Segrià, van produir-se moltes anul·lacions, però a partir del 15 de juliol la tendència va canviar per complet.
Mentre que els espais tancats com les Cases del Parc i els centres d'informació han sofert un descens d'atencions, els visitants han optat per realitzar itineraris de natura en espais oberts, aprofitant la informació disponible online, de forma telefònica i a través de codis QR.
D'aquesta forma s'han registrat augments de prop del 93% en comptadors automàtics de pas en diferents sectors, com el cas del comptador situat a l'accés de la Vall de Gerber (Alt Àneu).
Un augment molt important també s'ha produït als accessos al Parc des de la Val d'Aran, on tan sols en un dia, s'han arribat a comptabilitzar 1.953 persones a peu per accedir al circ de Colomèrs.
Aquest augment de l'afluència de visitants, va requerir mesures de darrera hora per a gestionar els accessos i els aparcaments amb l'objectiu d'evitar aglomeracions.
En el cas dels principals accessos al Parc de l'estany de Sant Maurici i el Planell d'Aigüestortes, al trobar-se les entrades regulades, aquest increment no ha estat tant evident, ja que en la majoria dels casos s'han tancat els accessos una o dues hores més aviat de l'hora de tancament habitual, que acostumava a ser a partir de les 11h al completar-se l'aforament dels aparcaments.
En el cas de l'accés a l'estany de Sant Maurici s'ha registrat un descens del 4%, a la Vall de Boí les dades pràcticament són les mateixes que les de l'any 2019, amb un augment del 3% per accedir al Planell d'Aigüestortes i un descens del 0,3% al sector de Cavallers.
A l'interior del Parc i en els principals colls de muntanya, les dades s'han mantingut molt similars a les de l'any 2019, amb lleugers descensos en alguns casos degut a la reducció de l'aforament dels 11 refugis de muntanya a causa de la COVID-19.
En referència a les activitats d'educació i interpretació ambiental organitzades directament pel Parc, des del desconfinament aquestes encara no s'han pogut reprendre.
b) Iniciatiues publiques o privades destinades ara conservacion o restauracion der auviatge naturau, cada viatge que presenten ua valor ecologica manifèsta a escala locau.
c) Iniciatiues publiques o privades destinades ara conservacion o restauracion der auviatge arquitectonic, atau coma aqueres que contribuïsquen ara recuperacion dera tipologia constructiva tradicionau, cada viatge que presenten ua valor istoric-artistica o culturau manifèsta.
d) Iniciatiues publiques o privades orientades ara eliminacion de quin tipe d'impacte que sigue sus es valors naturaus o culturaus que justifiquèren era creacion deth parc nacionau, includit er impacte visuau sus era percepcion estetica deth parc nacionau ocasionat per infrastructures preexistentes.
e) Iniciatiues publiques o privades dirigides a garantir era compatibilitat des activitats e es usatges tradicionaus damb era fin e objectius deth parc nacionau.
f) Iniciatiues privades destinades ara metuda en marcha d'activitats economiques restacades damb eth parc nacionau, en particular es restacades damb era prestacion de servicis d'atencion a visitaires e era comercializacion de productes artesanaus.
g) Iniciatiues privades destinades ara mantenença o ara recuperacion dera tipologia constructiva tradicionau des bastisses que constituïssen era prumèra residéncia des sòns proprietaris (s'excludissen es bastisses de nau bastiment), o qu'an un usatge dirèctaments restacat damb era activitat productiva associada ath sector primari.
Eth Patronat que desvolòpe es foncions, cossent damb er article 9.3 dera Lei 7/1988 e 18 dera Lei 5/2007 deth Hilat de parcs Nacionaus següents:
1 representant de cadun des ajuntaments damb territòri includit en parc nacionau (La Vall de Boí e Espot).
Disposicions en vigor que regulen eth foncionament deth organisme